O frisón septentrional ye una luenga en periglo d'extinción, ya que en muitos puestos os ninos ya no l'aprenden. As excepcions son uns poquetz lugarons en as islas de Föhr y Amrum y l'aria de Risum-Lindholm. Muitas personas son trilingües (frisón septentrional, alemán stándard y baixo alemán) u, mas que mas a o largo d'a muga danesa, quatrilingües (frisón septentrional, alemán stándard, baixo alemán y del chutlandico meridional, un dialecto danés).